Kaisa Kuusnõmm

Kaisa Kuusnõmm (sünninimi Abner; sündinud 4. jaanuaril 1991 Koerus) on Eesti bikiinifitnessi sportlane, treener, kohtunik ja koolitaja.

 Karjäär 
Kaisa Kuusnõmm võttis osa Fitmodeli projektist Eestis, kus ta valmistus enda esimesteks võistlusteks bikiinifitnessis. 2021. aasta seisuga on ta võistelnud bikiinifitnessis 6 hooaega ja pälvinud mitu auhinda. 

Kaisa Kuusnõmmel on kehtiv kutsetunnistus abitreenerina kulturismis ja fitnessis. Oma ettevõtte Kaisa Fitness OÜ kaudu teeb ta spordi- ja vabaaja koolitusi. 2021. aasta seisuga töötab ta ka Sparta spordiklubis fitnessi ja kulturismi abitreenerina.
Spordisaavutused
 2018 – IV koht Eesti kulturismi võistlustel
 2019 – I koht Eesti meistrivõistlustel bikiinifitnessis
 2019 – I koht Lissabonis toimunud Euroopa meistrivõistlustel kulturismis (bikinifitnessi 169+ kategoorias)
 2021 – II koht Eesti karikavõistlustel kulturismis ja fitnessis (bikiinifitnessi 169+ kategoorias)
 2021 – I koht Rumeenias toimunud IFBB Tiger Classic Diamond Cup Romania võistlustel, kus ta pälvis ka Pro-kaardi

Isiklikku
2021. aasta kevadel võitsid Kaisa Abner ja Raigo Kuusnõmm Buduaari mänguga "Unistuste pulm" 20 000-eurose pulmapeo.KLÕPS | Skandaalselt pulmamängu võitnud Kaisa Kuusnõmm avaldas pildi, mida ei plaaninud kunagi näidata Kroonika/Delfi, 29.09.2021. Pulmad peeti 21. juulil 2021.Mandela Urbala. Äsjaabiellunud fitnessistaar Kaisa Abner: mina võistlesin esimest korda ja tema sai kaela kuldmedali. Pärast seda päeva olid südamed seotud Õhtuleht, 28.07.2021. 

 Viited 

Kategooria:Eesti kulturistid
Kategooria:Sündinud 1991